Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8702

7. évfolyam Az Énkép, önismeret kereszttanterv alkalmazásának céljai a 7. évfolyamon Szerezzenek ismereteket a tanulók a nemi érésről, a női és férfi nemi szervekről és azok működéséről, a nemi szerepszocializációról és annak zavarairól. Váljanak képessé arra, hogy a gondosan kiválasztott, mély társas (partner) kapcsolatot értéknek tekintsék, hogy személyiségük feladása nélkül felelősségteljesen lépjenek szoros, intim emberi kapcsolatokba. Tudják, hogy a nemek közötti különbségeket inkább az eltérő szerepszocializáció, semmint a tényleges biológiai különbség okozza. Váljanak képessé annak felismerésére, hogy a szexuális életében ki-ki nemcsak magáért, partneréért, hanem leendő utódaiért is felelősséggel tartozik. Jártasságra tegyenek szert abban, hogy testükkel, életműködésükkel, egészségükkel kapcsolatos ismereteket népszerűsítő, ismeretterjesztő és tudományos művekből is megszerezzenek. TEMATIKUS TANANYAG TANULÁSI PROGRAM I. A NEMI ÉRÉS ISMERETEK TANULÁSA A NEMI ÉRÉSRŐL 1. A belső elválasztású mirigyek aktivitásának változása serdülőkorban; a növekedési hormonok és a nemi hormonok A belső elválasztású mirigyek serdülőkori működéséről, a növekedési hormonokról és a nemi hormonokról informáló biológiai, fiziológiai szöveg elolvasása, feldolgozása; képek ábrák elemzése, személyes tapasztalatok felidézése 2. A nemi érés lányoknál és fiúknál Ismeretek tanulása, személyes tapasztalatok felidézése a nemi érésről II. A PÁRKAPCSOLATOK ISMERETEK TANULÁSA A PÁRKAPCSOLATOKRÓL 1. A szerelem Ismeretek tanulása a szerelemről III. A NEMI ÉLET ISMERETEK TANULÁSA A NEMI ÉLETRŐL 1. Érettség a nemi élet megkezdésére: szüzesség, önmegtartóztatás; az önkielégítés; a nemi élet mint örömszerzés; a nemi élet mint fajfenntartás A nemi életről informáló szöveg elolvasása, feldolgozása, képek, ábrák elemzése 2. A nemi élet problémái: a nemi betegségek; a nemi úton terjedő betegségek (szifilisz, AIDS); a nemkívánatos terhesség és következményei; a fogamzásgátlás A leggyakoribb nemi és nemi úton terjedő betegségekről, valamint a nemkívánatos terhességről és következményeiről informáló szöveg elolvasása, feldolgozása; AIDS-statisztikák elemzése; kiscsoportos beszélgetés a betegségek elkerülésének módjairól és a fogamzásgátlás módjairól 2006/20/II. szám Tanulási cél, tematikus tananyag, tanulási program

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes